ජර්මනියේ විශාලතම බලශක්ති සමාගමක් වන යුනිපර් සමාගම යුරෝපා සංගමයේ සම්බාධක උල්ලංගණය නොවන අයුරින් නව ගෙවීම් පද්ධතියක් මගින් රුසියාවෙන් ගෑස් මිලදී ගැනීමට සැලසුම් කර ඇත.තම රටින් මිලදී ගන්නා සියලු නිෂ්පාදන සඳහා රුසියානු මුදල් ඒකකය වන රූබල් මගින් ගෙවීම් සිදු කළ යුතු බව පසුගියදා ක්‍රෙම්ලිනය නිවේදනය කළේය.මෙම ගෙවීම් පද්ධතිය මගින් යුනිපර් සමාගම යුරෝපයේ නිල මුදල් ඒකකය වන යුරෝ මගින් ගෙවීම් සිදු කරන අතර එය රූබල් මුදල් ඒකකයට පරිවර්තනය වී රුසියානු සමාගම් වෙත ලැබෙනු ඇත.